*Návrh*

**VYHLÁŠKA**

**Ministerstva životného prostredia Slovenskej republiky**

**z ................ 2012,**

**ktorou sa mení a dopĺňa vyhláška Ministerstva životného prostredia Slovenskej republiky č. 110/2005 Z.z., ktorou sa vykonávajú niektoré ustanovenia zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov**

Ministerstvo životného prostredia Slovenskej republiky podľa § 15 ods. 5 zákona č. 15/2005 Z.z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov (ďalej len „zákon“) ustanovuje:

**Čl. I**

Vyhláška Ministerstva životného prostredia Slovenskej republiky č. 110/2005 Z.z., ktorou sa vykonávajú niektoré ustanovenia zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov sa mení a dopĺňa takto:

1. § 1 sa dopĺňa písmenami j) a k), ktoré znejú:

„j) podrobnosti o evidencii kaviáru,

k) podrobnosti o registri vyrobených krúžkov alebo distribuovaných krúžkov.“.

1. § 4 sa dopĺňa odsekom 6, ktorý znie:

„(6) Ak je exemplár nezameniteľne označený podľa § 13 ods. 5 zákona fotografiou, neoddeliteľnou súčasťou potvrdenia je fotografia pripojená k formuláru, ktorý je uvedený v prílohe 9.“.

1. Za § 11 sa vkladá § 11a, ktorý vrátane nadpisu znie:

„§ 11a

**Register vyrobených krúžkov alebo distribuovaných krúžkov**

1. Osoba, ktorej bola udelená licencia na výrobu krúžkov alebo distribúciu krúžkov, vedie register podľa § 13a ods. 11 zákona oddelene od inej dokumentácie alebo elektronicky v samostatnej databáze umožňujúcej vyhotovenie tlačenej verzie registra; register vyrobených krúžkov sa vedie oddelene od registra distribuovaných krúžkov.
2. Do registra vyrobených a inak nadobudnutých krúžkov sa zapisujú
3. dátum vyrobenia alebo dátum nadobudnutia a poradové číslo v registri,
4. druh a charakter krúžku, najmä materiál, váha, priemer, farba,
5. počet vyrobených krúžkov a počet inak nadobudnutých krúžkov,
6. popis označenia krúžku a identifikačné údaje podľa § 13a ods.11 zákona,
7. Do registra distribuovaných krúžkov sa zapisujú
8. poradové číslo v registri,
9. dátum predaja krúžku,
10. identifikačné údaje osoby, ktorej bol krúžok pridelený,
11. druh a charakter krúžku, najmä materiál, váha, priemer, farba,
12. počet kusov a popis označenia distribuovaných krúžkov.“.
13. V § 13 odsek 2 sa na konci vkladá bodkočiarka a pripájajú sa tieto slová: tým nie je dotknuté oprávnenie príslušného obvodného úradu životného prostredia vydať náhradný preukaz o pôvode pri jeho strate alebo zničení“.
14. § 13 sa dopĺňa odsekmi 4 až 6, ktoré znejú:

„(4) Ak obvodný úrad životného prostredia podľa § 14 ods. 5 zákona určí označenie exemplára fotografickou dokumentáciou, exemplár sa označí fotografiou vo veku 3 mesiacov, 6 mesiacov, 1 roku a 2 rokov života exemplára. Fotografia exemplára podľa prvej vety obsahuje zreteľne identifikovateľnú mierku, umožňuje detailne rozlíšiť identifikačné znaky exemplára a je pripojená k formuláru, ktorého vzor je uvedený v prílohe č. 9. Fotografia pripojená k formuláru je neoddeliteľnou súčasťou preukazu o pôvode.

(5) Žiadateľ predkladá fotografie podľa odseku 4 ministerstvu alebo príslušnému obvodnému úradu životného prostredia v troch vyhotoveniach. Ministerstvo alebo obvodný úrad životného prostredia môže požadovať predloženie fotografií aj v elektronickej forme.

(6) Ak ide o rod/druh ....do preukazu o pôvode sa v kolónke pre rodičov môže zapísať aj identifikácia chovnej rodičovskej skupiny. Všetky exempláre v chovnej rodičovskej skupine musia mať totožný pôvod a túto skutočnosť potvrdí pečiatkou obvodný úrad životného prostredia, ktorý preukaz o pôvode vydáva.

1. Príloha č. 3 znie:

„**Príloha č. 3**

**k vyhláške č. 110/2005 Z. z.**

**Zoznam colných úradov určených na uskutočňovanie kontrol a formalít pri dovoze exemplárov do Európskej únie a ich vývoze alebo opätovnom vývoze z Európskej únie**

1. Colné úrady a priechody určené na uskutočňovanie kontrol a formalít pri dovoze exemplárov rastlín do Európskej únie a ich vývoze alebo opätovnom vývoze z Európskej únie sú:
2. Colný úrad Bratislava:
3. colný priechod Bratislava – Letisko M. R. Štefánika (letecká doprava),
4. vyclievacia pošta Bratislava (poštová doprava).
5. Colný úrad Čierna nad Tisou:
6. colný priechod Vyšné Nemecké (cestná doprava),
7. colný priechod Čierna nad Tisou (železničná doprava).
8. Colný úrad Košice: vyclievacia pošta Košice (poštová doprava).
9. Colné úrady a priechody určené na uskutočňovanie kontrol a formalít pri dovoze exemplárov živočíchov do Európskej únie a ich vývoze alebo opätovnom vývoze z Európskej únie sú:
10. Colný úrad Bratislava:
11. colný priechod Bratislava – Letisko M. R. Štefánika, určený pre všetky živé exempláre okrem párnokopytníkov a pre všetky neživé exempláre (letecká doprava),
12. vyclievacia pošta Bratislava, pre všetky neživé spracované exempláre (poštová doprava).
13. Colný úrad Čierna nad Tisou:
14. colný priechod Vyšné Nemecké, určený pre kopytníky a všetky neživé exempláre (cestná doprava),
15. colný priechod Čierna nad Tisou, určený pre všetky neživé exempláre (železničná doprava).
16. Colný úrad Košice: vyclievacia pošta Košice, pre všetky neživé spracované exempláre (poštová doprava).“.
17. Príloha č. 5 znie:

**„Príloha č. 5**

**k vyhláške č. 110/2005 Z. z.**

**.VZOR.**

**POKYNY NA VYPLNENIE DRUHOVEJ KARTY**

Evidenciu v druhovej karte vedie každý držiteľ exemplára uvedeného v § 11 ods. 3 zákona. Druhová karta sa zakladá pre každý druh samostatne a každý exemplár sa zapisuje do zvláštneho riadka. Ak je to nevyhnutné použijú sa ďalšie očíslované jednotlivé listy druhovej karty. Jednotlivé kolónky druhovej karty je potrebné vyplniť takto:

**DRUH (vedecké meno)** – uvedie sa vedecké meno exemplára, pre ktorý sa druhová karta vypĺňa.

**EVIDENČNÉ ČÍSLO DRŽITEĽA** – uvedie sa evidenčné číslo pridelené držiteľovi exemplára vedeckým orgánom Slovenskej republiky.

**DRŽITEĽ** – uvedie sa meno, priezvisko, názov alebo obchodné meno, adresa trvalého pobytu, sídlo alebo miesto podnikania držiteľa. Pri právnických osobách sa uvedie aj meno a priezvisko osoby oprávnenej konať v ich mene.

**CITES**, **PRÍLOHA ES –** uvedie sa číslo prílohy k Dohovoru o medzinárodnom obchode s ohrozenými druhmi voľne žijúcich živočíchov a rastlín a písmeno prílohy, v ktorej je druh uvedený podľa nariadenia Rady (ES) č. 338/97.

**NADOBUDNUTIE –** vypĺňa sa v deň nadobudnutia exemplára.

**Spôsob** – spôsob nadobudnutia sa uvedie takto:

**dovoz** – exemplár doviezol z tretej krajiny držiteľ,

**odchov** – exemplár nadobudol držiteľ z vlastného odchovu,

**odchyt** – exemplár nadobudol držiteľ odchytom z prírodného prostredia SR,

**rehabilitácia** – hendikepovaný exemplár nadobudnutý z prírody,

**kúpa** – exemplár bol nadobudnutý kúpou na území SR alebo iného členského štátu EÚ,

**výmena *–*** exemplár bol nadobudnutý na území SR alebo iného členského štátu EÚ výmenou za iný exemplár,

**dar –** exemplár bol nadobudnutý na území SR alebo iného členského štátu EÚ ako dar,

**zapožičanie** – exemplár bol nadobudnutý zapožičaním (deponáciou) na území SR alebo iného členského štátu EÚ,

**zhabanie** – exemplár bol nadobudnutý po zhabaní, prepadnutí alebo po jeho nájdení,

**nález** – exemplár bol nájdený na území SR.

**číslo dokladu**

– číslo povolenia na dovoz,

– číslo potvrdenia ES,

– číslo rozhodnutia, ktorým bola vydaná výnimka na odchyt z voľnej prírody,

– číslo dokladu, ktorý potvrdzuje, že exemplár bol zhabaný, prepadnutý alebo nájdený,

– evidenčné číslo predchádzajúceho držiteľa pri kúpe, dare, výmene alebo zapožičaní na území SR alebo iného členského štátu EÚ, prípadne jeho meno, priezvisko, názov alebo obchodné meno, adresa trvalého pobytu, sídlo alebo miesto podnikania.

**POHLAVIE** – uvedie sa, len ak je pohlavie exemplára známe, inak zostáva kolónka prázdna. Zapisuje sa takto:

**1,0** – označenie pre samca, **0,1** – označenie pre samicu.

**OZNAČENIE** – uvedie sa spôsob a text označenia (písmená, číslice), pri injekčných transpondéroch (mikročipov) aj značka. Ak je daný exemplár označený viacerými spôsobmi, napr. krúžkom a mikročipom, na zápis sa použije druhý riadok a jedince s ďalšími poradovými číslami sa potom zapisujú do nasledujúceho voľného riadka.

**PÔVOD –** vyplniť podľa údaja v preukaze o pôvode (pôvod na základe predložených dokladov určuje príslušný obvodný úrad). Ak ide o exempláre, ktoré sú zaregistrované podľa § 29 ods. 10 zákona, kolónka sa nevypĺňa.

**PoP** – číslo preukazu o pôvode.

**RODIČIA** – pri odchove sa uvedie poradové číslo otca a matky v druhovej karte.

**VYRADENIE –** vypĺňa sa v deň vyradenia exemplára z evidencie.

**Spôsob –** spôsob vyradenia sa uvedie takto:

**úhyn** – exemplár uhynul,

**zapožičanie –** exemplár bol zapožičaný na území SR alebo iného členského štátu EÚ,

**dar** – exemplár bol darovaný,

**výmena** – exemplár bol nadobudnutý na území SR alebo iného členského štátu EÚ výmenou za iný exemplár,

**vypustenie do prírody –** po rehabilitácii alebo v rámci záchranného programu,

**zhabanie** – exemplár bol zhabaný alebo prepadol,

**vývoz** – exemplár bol vyvezený do tretej krajiny,

**predaj** – exemplár bol predaný na území SR alebo iného členského štátu EÚ,

**strata –** exemplár napr. ušiel, stratil sa.

**číslo dokladu** – číslo povolenia na vývoz, číslo potvrdenia EÚ, číslo dokladu preukazujúceho odcudzenie exemplára alebo dokladu, ktorým orgán ochrany prírody alebo organizácia ochrany prírody potvrdzuje vypustenie exemplára do prírody.

**NOVÝ DRŽITEĽ/POZNÁMKA –** vypĺňa sa meno, priezvisko, názov alebo obchodné meno, adresa trvalého pobytu, sídlo alebo miesto podnikania nového držiteľa v prípade predaja, daru, výmeny alebo zapožičania, v ostatných prípadoch sa kolónka môže použiť na poznámky.

Ak exemplár uhynie a držiteľ si ho ponechá ako **dermoplastický preparát v celku**, uvedie túto skutočnosť v kolónke Poznámka a vyplní ju skratkou „d. prep.“.

**Vedenie evidencie exemplárov živočíchov na druhovej karte sa považuje za vedenie evidencie podľa § 12 zákona, ak sú v druhovej karte uvedené úplné a pravdivé údaje.**

1. Príloha č. 6 znie:

„**Príloha č. 6**

**k vyhláške č. 110/2005 Z. z.**

**Zoznam druhov, ktoré sa nezameniteľne neoznačujú, pre ktoré sa nemusí viesť evidencia na druhovej karte, pre ktoré sa nevydáva preukaz o pôvode a ktoré nepodliehajú registrácii**

1. druhy zaradené do prílohy D osobitného predpisu,[[1]](#footnote-2))
2. druhy uvedené v prílohe X osobitného predpisu,[[2]](#footnote-3))
3. Vtáky

Agapornis canus agapornis sivý

Agapornis fischeri agapornis ružovkastohlavý

Agapornis nigrigenis agapornis čiernolíci

Agapornis personatus agapornis pestrý

Agapornis taranta agapornis tmavokrídly

Alisterus scapularis kráľčik červenohlavý

Aprosmictus erythropterus kráľčik ušľachtilý (červenokrídly)

Barnardius zonarius (B. barnardi) rozela žltokrká

Bolborhynchus lineola papagájik pásikavý

Cyanoramphus auriceps kakariki skákavý (kakariki žltočelý)

Cyanoramphus forbesi (C. auriceps forbesi) kakariki smaragdový

Dendrocygna arborea kačica stromová

Forpus coelestis papagájik modrokrký

Forpus conspicillatus papagájik okuliarnatý

Forpus cyanopygius papagájik zelenomodrý

Forpus passerinus papagájik vrabčí

Forpus xanthopterygius papagájik modrokrídly

Forpus xanthops papagájik žltotvárový

Lathamus discolor loriovec lastovičkovitý

Myiopsitta monachus klinochvost mníší

Nandayus nenday klinochvost čiernohlavý

Neophema elegans tráviar olivový

Neophema chrysostoma tráviar modročelý

Neophema pulchella tráviar tyrkysový

Neophema splendida tráviar nádherný

Neopsephotus bourkii tráviar ružovobruchý

Northiella haematogaster speváčik červenobruchý

Padda oryzivora ryžovník sivý

Platycercus spp. rozely

Poephila cincta pásovník krátkochvostý

Polytelis alexandrae kráľčik modrotemenný (Alexandrin)

Polytelis anthopeplus kráľčik horský (dymový)

Polytelis spp. kráľčiky

Psephotus haematonotus speváčik červenochrbtý

Psephotus varius speváčik mnohofarebný

Psittacula alexandri ladniak (alexander) ružovoprsý

Psittacula cyanocephala ladniak (alexander) pestrý (červenohlavý)

Psittacula eupatria ladniak (alexander) veľký

Purpureicephalus spurius červenohlávok pestrý

Pyrrhura frontalis červenochvost hnedosluchý (pyrura hnedouchá)

Sarkidiornis melanotos hrebenatka škvrnitá (kačica hrebenatá)

1. Plazy

Boa constrictor\*) - veľhad kráľovský

Elaphe taeniura - užovka tenkochvostá

Chamaeleo calyptratus - chameleón jemenský

Chrysemys picta – korytnačka maľovaná

Iguana iguana - leguán zelený

Phelsuma grandis – felzúma

Phelsuma laticauda – felzúma zlatochvostá

Phelsuma madagascariensis - felzúma madagaskarská

Python molurus bivittatus - pytón tigrovitý

Python regius - pytón kráľovský

Trachemys scripta elegans – korytnačka písmenková ozdobná

\*) S výnimkou poddruhu Boa constrictor occidentalis.

1. Za prílohu č. 8 sa vkladá príloha č. 9, ktorá znie:

„**Príloha č. 9**

**k vyhláške č. 110/2005 Z. z.**

**Vzor formulára pre označenie exemplára fotografiou**

**.VZOR.**“.

**Čl. II**

Táto vyhláška nadobúda účinnosť 1. januára 2013.

1. ) Nariadenie (ES) č. 338/97. [↑](#footnote-ref-2)
2. ) Nariadenie (ES) č. 865/2006. [↑](#footnote-ref-3)